CELEX: C2007/117/24
Language: et
Date: 2007-05-26 00:00:00
Title: Kohtuasi C-141/07: 9. märtsil 2007 esitatud hagi — Euroopa Ühenduste Komisjon vs. Saksamaa Liitvabariik

26.5.2007   
            
            
               ET
            
            
               Euroopa Liidu Teataja
            
            
               C 117/15
            
         9. märtsil 2007 esitatud hagi — Euroopa Ühenduste Komisjon vs. Saksamaa Liitvabariik
   (Kohtuasi C-141/07)
   (2007/C 117/24)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: B. Schima)
   
      Kostja: Saksamaa Liitvabariik
   Hageja nõuded
   
               —
            
            
               Tuvastada, et Saksamaa Liitvabariik on rikkunud EÜ artiklitest 28 ja 30 tulenevaid kohustusi, kuna Apothekengesetz'i (apteeke käsitlev seadus) paragrahvi 14 lõigetes 5 ja 6 on sätestatud sellised kumulatiivsed tingimused meditsiinitoodete tarnelepingute kohta, mis muudavad haiglate pideva varustamise ravimitega teiste liikmesriikide apteekide poolt tegelikkuses võimatuks?
            
         
               —
            
            
               mõista kohtukulud välja Saksamaa Liitvabariigilt
            
         Väited ja peamised argumendid
   EÜ artikkel 28 keelab liikmesriikidevahelised impordipiirangud ja kõik samaväärse toimega meetmed. Kõik liikmesriikide kaubanduseeskirjad, mille eesmärk on ühendusesisest kaubandust otseselt või kaudselt, tegelikult või potentsiaalselt takistada, kujutavad endast koguseliste piirangutega samaväärse toimega meetmeid. Asjaolu, et meditsiintoodetega varustamise eeskirjad on ühenduse õiguses ainult mõningates valdkondades ühtlustatud, ei anna liikmesriigile õigust jätta arvestamata kaupade vaba liikumise sätetest tulenevate kohustustega.
   Saksamaa Liitvabariigi Apothekengesetz'i paragrahvi 14 kohaselt võib Saksamaa haiglaid meditsiinitoodetega varustada haiglaapteegi asemel haiglaväline apteek. Samas on selles sätestatud sellised kumulatiivsed tingimused meditsiinitoodete tarnelepingute kohta, mis muudavad haiglate pideva varustamise ravimitega teiste liikmesriikide apteekide poolt tegelikkuses võimatuks, kuna teatud lepingulisi kohustusi peavad täitma apteegid, mis asuvad varustatava haigla läheduses.
   Euroopa Kohtu praktika kohaselt on siseriiklikud sätted, mis piiravad või keelavad teatud müügitingimusi kooskõlas EÜ artikliga 28 kahel tingimusel: esiteks, kui asjaomaseid sätteid kohaldatakse kõigi asjaomaste liikmesriigis tegutsevate ettevõtjate suhtes, ja teiseks kui nad mõjutavad õiguslikult ja faktiliselt ühtemoodi kodumaiste ja teistest liikmesriikidest pärit toodete turustamist. Käesoleval juhul on täidetud aga ainult esimene tingimus, kuid seaduses sätestatud kohustus, et kõiki lepingulised kohustusi peab täitma üks pakkuja mõjutab õiguslikult ja faktiliselt kodumaiste ja teistest liikmesriikidest pärit toodete ühtemoodi turustamist. Teistest liikmesriikidest pärit toodete turulepääs on enam takistatud kui kodumaiste toodete oma. Sealjuures on Euroopa Kohtu praktika kohaselt tähtsusetu, et siseriiklikud apteegid, mis ei asu haiglate läheduses on samades raskustes. Siseriiklik meede kujutab endast isegi siis liikmesriikide vahelise kaubanduse piirangut, kui ta ka ei anna eeliseid kõigile kodumaistele toodetele ja mõjutab lisaks teistest liikmesriikidest pärit toodetele ka kodumaiseid tooteid.
   Kaupade ühendusesisese liikumise piirangud on õigustatud ainult ülekaaluka avaliku huvi, eelkõige julgeoleku või tervishoiu seisukohalt. Seega peavad asjaomased siseriiklikud sätted olema kohased, vajalikud ja proportsionaalsed. Käesoleval juhul ei ole aga seadusest tulenev kõigi lepinguliste kohustuste üheskoos osutamine tervise seisukohast vajalik. Vastupidi, ka kaugemal asuva apteek ja teises liikmesriigis asutatud apteek suudaks pidevalt haiglat ravimitega varustada.